**CRITERIS DEL CURS 2020-2021**

**PER ASSOLIR SATISFACTÒRIAMENT CADA MATÈRIA**

**Departament de Visual i Plàstica**

|  |
| --- |
| **Visual i Plàstica 1r ESO** |

A l’ESO s’avaluaran **les competències bàsiques en les següents dimensions**: Dimensió percepció i escolta, Dimensió expressió, interpretació i creació i Dimensió societat i cultura, així com, tal com es fa a batxillerat, els conceptes, els procediments i l’actitud durant el trimestre o quadrimestre. El programa pels alumnes que necessiten diversificació curricular és el mateix que el de la resta, però amb un nivell d’exigència més baix i amb una atenció més individualitzada.

S’intentarà que **les activitats de l’avaluació siguin diversificades** tant a la formativa (professors) com a la formadora (alumnat). En aquesta última es pretén que els alumnes puguin regular el seu procés d’aprenentatge i el dels seus companys (individuals, per parelles i en grups), aplicant-se diferents models i mètodes.   
Destaquem algunes de les activitats diversificades que es podran utilitzar a les classes de Visual i Plàstica a més de les pròpies de la matèria:   
\_Orals: exposicions, debats, participació a classe, respecte al torn de paraula i a les diferents opinions.  
\_Escrites-dibuixades: bona presentació dels treballs, redacció de respostes, dibuix correcte dels exercicis, comprensió de la feina realitzada, etc.  
\_Interactives i audiovisuals.   
\_Diferents tipus de rúbriques. Aquestes podran ser d’autoavaluació o coavaluació en exposicions orals, treballs gràfics i/o audiovisuals, presentacions pp, etc.   
\_Activitats on es vegi clar l’aplicació de les pautes de realització de l’activitat i de correcció donades pel professorat. (tant orals, gràfiques-escrites i audiovisuals)...

**El professorat utilitzarà bàsicament els següents mètodes a l’hora d’avaluar les competències bàsiques:**   
\_Les observacions i anotacions del professorat sobre el rendiment i l’actitud de l’alumne a l’aula.   
\_Realització dels deures.   
\_Presentació dels treballs individuals, en parelles i en grup (llibreta, interactius, altres llenguatges com plàstica o audiovisuals). \_Participació en les activitats d’aula.   
\_Treball cooperatiu amb els companys: responsabilitat amb la tasca assignada i ajut als companys.   
\_Proves específiques (escrites, orals, audiovisuals, etc.)

|  |
| --- |
| **Per superar cada trimestre:** |
| * Cal haver lliurat el dossier del trimestre. * Cal tenir una valoració positiva per sobre de 5 (assoliment satisfactori) en els criteris de puntuació. |

|  |
| --- |
| **Per superar el curs:** |
| * Caldrà tenir una valoració positiva per sobre de 5 que es calcularà fent la mitjana dels tres trimestres, sempre i quan com a mínim l’alumne tingui l’assoliment satisfactori en dos dels tres trimestres. |

|  |
| --- |
| **En el cas de no superar un trimestre:** |
| * Caldrà lliurar el dossier en cas que no l’hagi lliurat a finals del trimestre. * Haurà de presentar les activitats de recuperació que se li encomani. |

|  |
| --- |
| **En el cas que l’alumne s’hagi de presentar a l’avaluació extraordinària:** |
| Per a la recuperació de l’assignatura de Visual i Plàstica de 1r d’ESO, l’alumnat haurà de lliurar unes tasques que li facilitarà el professorat al començament del curs. Si amb aquestes feines es considera que ja s'han assolit les competències corresponents, la matèria quedarà recuperada. Altrament,  disposarà d'una  prova específica de recuperació que tindrà lloc al període d'exàmens extraordinaris del mes de juny. |